# Barentsburg

Barentsburg (errusieraz: Баренцбург) Svalbard uhartedian (Norvegia) dagoen bigarren bigarren kokaleku handiena da. Errusiako Arktikugol enpresaren kokaleku meatzaria izanik, dituen 471 biztanleetatik gehienak errusiar eta ukrainarrak dira.

## Geografia
### Klima

Datu klimatikoak (Barentsburg) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 6.8 | 5.6 | 4.1 | 5.3 | 9.9 | 14.6 | 20.3 | 17.5 | 12.1 | 8.5 | 6.8 | 5.9 | 20.3 |
| Batez besteko tenperatura maximoa (°C) | −9.1 | −9.4 | −9.4 | -6.4 | -1.1 | 4.0 | 8.4 | 7.2 | 2.9 | −2.6 | −5.1 | −7.4 | −2.3 |
| Batez besteko tenperatura (ºC) | −12.1 | −12.7 | −12.4 | −9.7 | -3.3 | 2.2 | 6.0 | 5.1 | 1.0 | −4.7 | −7.6 | −10.5 | −4.9 |
| Batez besteko tenperatura minimoa (°C) | −15.2 | −15.7 | −15.5 | −12.1 | -5.1 | 0.8 | 4.4 | 3.6 | -0.4 | −6.6 | −10.1 | −12.9 | −7.1 |
| Erregistraturiko tenperatura minimoa (°C) | −37.1 | −39.3 | −39.8 | −31.3 | −22.5 | −9.2 | -0.7 | -3.5 | −12.0 | −27.1 | −29.3 | −37.3 | −39.8 |
| Pilatutako prezipitazioa (mm) | 61 | 50 | 56 | 44 | 28 | 21 | 25 | 35 | 54 | 56 | 59 | 63 | 552 |
| Euri egunak (≥ 1 mm) | 2 | 1 | 2 | 1 | 3 | 10 | 17 | 16 | 12 | 4 | 3 | 2 | 73 |
| Elur egunak (≥ 1 mm) | 24 | 20 | 22 | 20 | 20 | 10 | 1 | 3 | 14 | 22 | 23 | 24 | 203 |
| Hezetasuna (%) | 77 | 77 | 77 | 77 | 79 | 81 | 81 | 82 | 81 | 77 | 77 | 77 | 79 |
| Iturria: Pogoda.ru.net ||||||||||||||

## Historia

Willem Barents esploratzaile herbeheretarraren izena daraman kokaleku hau, herbeherear meatzari herri modura sortu zen 1920ko hamarkadan. 1932an, errusiar estatuaren jabegoa den Arktikugol enpresari saldu zioten , eta ordutik berau da Barentsburg-eko jabe.

## Ekonomia

Ikatz meatzaritza da kokalekuko jarduera ekonomiko nagusia, zeina nagusiki Ipar Europako erosleei saltzen zaien. Turismoa ere garapen bidean dago. Kokalekua Errusiaren menpe dago janaria, monetaz eta gainontzeko beharrez hornitzeko.

## Estatus administratiboa

Nahiz eta Svalbard Norvegiaren jabetza izan, 1920ko Svalbardeko itunak, herrialde sinatzaileetako hiritarrei eskubide bera ematen die baliabide naturalak ustiatzeko. Errusia, Norvegiarekin batera, dira gaur egun Svalbard-en meatzaritzan aritzen diren herrialde bakarrak. Errusiar kontsulatua dago Barentsburgen, mundu osoan iparralderen dagoen egoitza diplomatikoa. Barentsburg-ek dena den, posta-helbide eta telefono zenbaki norvegiarrak ditu.

## Azpiegiturak

Longyearbyen eta Barentsburg arteko distantzia 55 km-takoa da, baina ez dago bi kokalekuak lotzen dituen errepiderik. Bien arteko garraioa gehien bat itsasontziz, elur-motorrez eta helikopteroz egiten da. Heliportu bat dago Barentsburg-etik 4 km iparraldera (NAZE kodea: ENBA). Ikatza itsasontziz garraiatzen da. Portua Barentsburg erdian dago kokaturik.

## Argazki galeria

* Barentsburg airetik
* Barentsburg itsasaldetik
* Ikatzari monumentua
* Errusiar kontsulatua
* Barentsburg, kaietatik ikusita
* Iparralderen dagoen munduko bigarren Leninen estatua (iparralderen dagoena Pyramidenen dago)
* Ulitsa Ivana Starostina, kokalekuko kale nagusia.

## Erreferentziak

* ↑ http://www.ssb.no/en/befolkning/statistikker/befsvalbard/halvaar/2015-04-09?fane=tabell&sort=nummer&tabell=223337
* ↑ (Errusieraz) Barentsburg-eko klima
* ↑ Umbreit, Andreas. (2009). Spitsbergen. Bradt Travel Guide ISBN 978-1-84162-240-8..
* ↑ Barr, Susan. (2003). Norway, a consistent polar nation?: analysis of an image seen through the history of the Norwegian Polar Institute. Kolofon ISBN 978-82-300-0026-7..
* ↑ Norvegiako Errusiar enbaxadaren webgunea

## Ikus, gainera

* Longyearbyen
* Svalbard

## Kanpo estekak

* Datuak: Q690333
* Multimedia: Barentsburg / Q690333